**Ministru kabineta noteikumu projekts “Grozījumi Ministru kabineta 2013.gada 17.decembra noteikumos Nr.1524 “Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2013.gada 17.decembra noteikumos Nr.1524 “Noteikumi par valsts atbalstu lauksaimniecībai”” mērķis ir sadalīt 2021. gada finansējumu 8 720 490 *euro*. Noteikumu projektā plānotais finansējums ir paredzēts lopkopības un augkopības attīstībai, starptautiskai un savstarpējai sadarbībai, tirgus veicināšanai, dalībai nacionālās pārtikas kvalitātes shēmās, lauksaimniecības nozares profesionālo izglītības programmu pilnveidošanai un iepriekšējā gadā uzsākto atbalsta pasākumu izpildes finansēšanai.Noteikumu projekta spēkā stāšanās laiks plānots līdz 2021. gada 19. februārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts “Grozījumi Ministru kabineta 2013.gada 17.decembra noteikumos Nr.1524 “Noteikumi par valsts atbalstu lauksaimniecībai”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013. gada 17. decembra noteikumi Nr. 1524 “Noteikumi par valsts atbalstu lauksaimniecībai” (turpmāk – noteikumi Nr. 1524).Zemkopības ministrijas budžeta apakšprogrammā 21.01.00 “Valsts atbalsts lauksaimniecībai un lauku attīstībai” valsts atbalstam subsīdiju veidā 2021. gadam paredzētais finansējums ir 8 720 490 *euro*.Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem valsts atbalsts ļoti būtisks ir jomās, kas stimulētu lauksaimnieka dzīvotspēju un konkurētspēju, tāpēc saskaņā ar noteikumu projekta 1. punktu pieejamais finansējums novirzīts šādiem pasākumiem:1) lopkopības attīstībai – 6 014 766 *euro*;2) augkopības attīstībai – 901 328 *euro*;3) starptautiskai un savstarpējai sadarbībai – 525 012 *euro*;4) tirgus veicināšanai – 384 782 *euro*;5) pārtikas kvalitātes shēmām – 482 274 *euro*;6) lauksaimniecības nozares profesionālo izglītības programmu pilnveidošanai – 30 000 *euro*;7) iepriekšējā gadā uzsākto atbalsta pasākumu izpildes finansēšanai – 382 328 *euro*.2021. gadā uz atbalsta saņemšanu var pretendēt fiziska vai juridiska persona.Salīdzinājumā ar 2020. gadu finansējums 2021. gadā ir palielināts šādiem pasākumiem:1. dzīvnieku darbspēju un ģenētiskās kvalitātes popularizēšanas pasākumiem. 2020. gada otrajā pusē nauda šim pasākumam tika samazināta, jo ne visas šķirnes lauksaimniecības dzīvnieku audzētāju biedrības (turpmāk – biedrības) pieteicās uz atbalstu un tādējādi bija izveidojies finansējuma pārpalikums. Noteikumu projekts paredz palielināt finansējumu šim pasākumam par 23 362 *euro*, tādējādi nosakot finansējumu 2020. gada sākumā noteiktajā līmenī, lai atbalstu varētu saņemt visas biedrības;
2. lauksaimniecības dzīvnieku ģenētisko resursu saglabāšanai – par 28 980 *euro*, jo ir palielinātas atbalsta likmes un paplašināts vietējo lauksaimniecības dzīvnieku šķirņu loks;
3. kvalitatīvas sēklas sagatavošanai uz izmantošanai par 20 391 *euro*,jo palielinās pakalpojuma izmaksas un tiek gatavoti grozījumi Valsts augu aizsardzības dienesta cenrādī;
4. starptautiskai un savstarpējai sadarbībai – par 4500 *euro*, lai nodrošinātu atbalstu institūcijai, kas uztur zinātnisko pētījumu datubāzi.

Salīdzinājumā ar 2020. gadu finansējums 2021. gadā ir samazināts šādiem pasākumiem:1. ciltsdarba pasākumiem piensaimniecības nozarē – par 57 233 *euro*, jo šajā atbalsta pasākumā 2020. gadā izveidojušies neizmantoti finanšu līdzekļi;
2. ciltsdarba pasākumiem cūkkopības nozarē – par 30 000 *euro*, jo Āfrikas cūku mēra uzliesmojuma dēļ ir samazinājies dzīvnieku skaits un veidojas neizmantoti finanšu līdzekļi;
3. dzīvnieku izcelsmes blakusproduktu savākšanai, transportēšanai un pārstrādei vai likvidēšanai – par 20 000 *euro*, jo līdz šim piešķirtais finansējums netiek pilnībā izlietots.

Atbilstoši Ministru kabineta 2019.gada 20. augusta sēdes protokola Nr.35 26.§ 15.punktam finansējums 94 206 *euro* apmērā no pasākuma lauku un lauksaimnieku biedrību un nodibinājumu savstarpējās sadarbības veicināšanai un dalībai starptautiskajās organizācijās ir novirzāms lopkopības attīstībai. Zemkopības ministrija ir ņēmusi vērā minētajā protokolā noteikto un arī šogad saglabājusi finansējuma samazinājumu biedrībām un nodibinājumiem (izņemot papildu finansējuma piešķīrumu zinātnisko pētījumu datubāzes uzturēšanai*)*. Attiecībā uz finansējumu lopkopības nozarei ir jāņem vērā iepriekšminētais apstāklis, ka vairākos lopkopības pasākumos veidojas neizmantoti finanšu līdzekļi. To ietekmējusi dzīvnieku skaita samazināšanās vairākās nozarēs. Piemēram, 2020. gadā pārraudzībā esošo govju (tās ir govis, par kurām paredzēts ciltsdarba un dzīvnieku audzēšanas atbalsts) skaits ir samazinājies par 2,7 tūkstošiem. Tādējādi attiecīgajos atbalsta pasākumos nav lietderīgs finansējuma palielinājums un lopkopības nozarē papildu finansējums tika piešķirts tikai lauksaimniecības dzīvnieku ģenētisko resursu saglabāšanai, bet pārējais finansējums novirzīts atbalsta pasākumiem, kuros finansējums pašlaik ir vairāk nepieciešams, tostarp 30 000 *euro* jaunam atbalsta pasākumam – lauksaimniecības nozares profesionālās izglītības programmu pilnveidošanai.Noteikumu Nr. 1524. 4. un 6. punktā, kā arī 8.2. apakšpunktā iekļauta atsauce uz 6.1 nodaļu, jo noteikumi Nr. 1524 ir papildināti ar šādu nodaļu.Papildus no noteikumu 4. punkta svītrota atsauce uz 3. nodaļu, jo uz šajā nodaļā paredzēto atbalstu pretendents pieteiksies, izmantojot Lauku atbalsta dienesta Elektroniskās pieteikšanās sistēmu.Ņemot vērā *de minimis* atbalsta regulu pagarināto darbības termiņu, jaunā redakcijā izteikts noteikumu Nr. 1524 8.14. apakšpunkts, kurā noteikts termiņš lēmumam par  *de minimis* atbalsta piešķiršanu.Lauksaimniecības dzīvnieku ciltsgrāmata iedalās pamatdaļā un papilddaļā, un dzīvniekus tajās ieraksta, pamatojoties uz to izcelsmes datiem. Biedrības ciltsgrāmatas pamatdaļu var iedalīt klasēs, kurās dzīvniekus ieraksta atkarībā no to produktivitātes. Šajā gadījumā dzīvnieku var ierakstīt uzreiz ciltsgrāmatas pamatdaļas augstākā klasē vai arī izvēlēties vispirms dzīvnieku ierakstīt zemākā klasē (ja dzīvniekam attiecīgajā vecumā vēl nav produktivitātes dati) un vēlāk pārcelt šo dzīvnieku uz augstāku klasi. Tomēr valstiski svarīgi ir noteikt, lai dzīvnieki vispār tiktu ierakstīti ciltsgrāmatā un lai pieejamais ciltsdarba finansējums tiktu izmantots iespējami efektīvi. Tāpēc valsts atbalsts par dzīvnieka ierakstīšanu ciltsgrāmatā būtu piešķirams tikai vienu reizi. Ja biedrības izvēlas ierakstīt ciltsgrāmatā dzīvniekus, kam vēl nav produktivitātes datu, un vēlāk šo dzīvnieku pārcelt uz citu ciltsgrāmatas pamatdaļas klasi, biedrības finansējumu šim pasākumam rod no saviem līdzekļiem. Tāpēc noteikumu Nr.1524 14.4. apakšpunktā precizēts, ka atbalstu piešķir par dzīvnieka ierakstīšanu ciltsgrāmatā vai izvērtēšanu (ja dzīvnieks tiek izvērtēts, bet neatbilst ierakstīšanai ciltsgrāmatā) pirmo reizi. Lai segtu izmaksas par ģenētisko resursu buļļu uzturēšanu, noteikumu Nr.1524 18.2. apakšpunktā noteikts, ka komersantam piešķir atbalstu par Latvijas zilās un Latvijas brūnās šķirnes buļļiem, kas sasnieguši sešu mēnešu vecumu. Šāda norma paredzēta, lai sniegtu atbalstu par to periodu, kad bullis vēl neražo bioproduktu, taču dzīvnieku ir nepieciešams izaudzēt līdz atbilstošam vecumam. Jāņem vērā, ka šādu buļļu bioprodukta ražošana komersantam nav izdevīga, jo to pieprasa neliels klientu skaits. Atbilstoši precizēts 3. pielikums.Noteikumu Nr.1524 18.2.2 apakšpunktā piensaimniecības nozarē no 13 000 līdz 26 000 *euro* palielināts finansējums DNS analīzēm, jo tas ir būtisks instruments, lai pārbaudītu ciltsdarbā iesaistīto dzīvnieku izcelsmi. Finansējums DNS analīzēm no 12 000 līdz 20 000 *euro* palielināts arī liellopu gaļas ražošanas nozarē (noteikumu Nr.1524 31.3. apakšpunkts).Noteikumu Nr.1524 18.4. apakšpunktā precizēts, ka atbalstu piešķir par piena šķirņu un piena šķirņu krustojuma govīm, kurām vienas piena šķirņu grupas asinība sasniedz vismaz 75%. Normas mērķis ir atbalstīt ciltsdarbā iesaistītos dzīvniekus. Pārējām govīm eksterjeru ganāmpulka īpašnieks, ja nepieciešams, vērtē par saviem līdzekļiem.Noteikumu Nr.1524 72. punktā precizēts termiņš, līdz kuram Lauksaimniecības datu centrs iesniedz informāciju par prasībām atbilstošiem dzīvniekiem. Tā kā biedrības dzīvnieku ģenētisko kvalitāti nosaka līdz gada beigām un Lauku atbalsta dienestā dokumentus iesniedz līdz nākamā gada 10. janvārim, arī Lauksaimniecības datu centrs informāciju sniedz līdz nākamā gada 10. janvārim.Lai turpmāk būtu iespēja noteikt ne tikai vaislas āžu, bet arī vaislas kazu izcelsmi ar DNS analīzi, precizēts noteikumu Nr.1524 77.3. apakšpunkts.Noteikumos Nr.1524 izdarīta virkne precizējumu attiecībā uz atbalstu dzīvnieku ģenētisko resursu saglabāšanai, lai atbalsts tiktu piešķirts atbilstoši Eiropas Savienības Pamatnostādnēm par valsts atbalstu lauksaimniecības un mežsaimniecības nozarē un lauku apvidos 2014.–2020. gadam (turpmāk – pamatnostādnes) un 2020. gadā ar Eiropas Komisiju saskaņotajai atbalsta shēmai SA 56523 (2020/N). Lai sekmētu vietējo šķirņu dzīvnieku audzēšanu, nedaudz palielinātas atbalsta likmes par vietējo šķirņu dzīvniekiem. Vislielākais kāpums salīdzinājumā ar 2020. gadu ir Latvijas baltajām cūkām – likme palielināta par 40 *euro*, kā arī Latvijas brūnās šķirnes govīm – par 25 *euro* dzīvniekiem, kas vecāki par diviem gadiem, un par 15 *euro* dzīvniekiem vecumā no sešiem mēnešiem līdz diviem gadiem. Papildus paredzēts atbalsts par Latgales rikšotāju šķirnes un Latvijas ardeņu šķirnes zirgiem, jo ar Eiropas Komisiju saskaņotā atbalsta shēma atļauj izmaksāt atbalstu arī par šo vietējo šķirņu dzīvniekiem. Atbalsta nosacījumi atbilstoši saskaņotajai atbalsta shēmai SA 56523 (2020/N) ir papildināti ar prasību, ka atbalsta saņēmējs ir aktīvais lauksaimnieks (noteikumu Nr. 1524 129.33. apakšpunkts). Atbilstoši pamatnostādņu 72.punktam un saskaņotajai atbalsta shēmai SA 56523 (2020/N) noteikumu projektā papildus noteikts, ka atbalsta pretendents, kas neatbilst mazo un vidējo uzņēmumu statusam, iesniedz Lauku atbalsta dienestā hipotētisko scenāriju, kas atspoguļo situāciju, kad netiek piešķirts atbalsts (noteikumu Nr. 1524 129.72. apakšpunkts un 43.2 pielikums). Tas nozīmē, ka pretendentam ir jāpierāda atbalsta stimulējošā ietekme. Ievērojot to, kā praksē tiek īstenots augsnes minerālā slāpekļa un oglekļa monitorings, precizēti noteikumu Nr. 1524 146. punkts un 147.1.1. apakšpunkts.Precizēti nosacījumi attiecībā uz kvalitatīvas sēklas sagatavošanu un izmantošanu. Noteikumu Nr. 1524 151.1. apakšpunktā precizētas lauku platības, nosakot, ka PBTC kartupeļi (mikroaugi, mikrobumbuļi un sīkbumbuļi atbilstoši Ministru kabineta 2016. gada 5. janvāra noteikumiem Nr. 12 “Kartupeļu sēklaudzēšanas un sēklas kartupeļu tirdzniecības noteikumi”) var tikt audzēti jebkurā platībā. PBTC kartupeļu kategorija iekļauta arī noteikumu Nr.1524 151.5. apakšpunktā.No noteikumu Nr. 1524 151.2. un 151.7. apakšpunkta svītrota sertifikāta izsniegšana, jo pēc sēklu novērtēšanas tiek izsniegts ne vairs sertifikāts, bet gan testēšanas pārskats.Lai atļautu nevalstiskajām organizācijām reizi trijos gados iegādāties biroja tehniku, precizēts noteikumu Nr. 1524 177.1. apakšpunkts. Biežāka biroja tehnikas iegāde nebūtu lietderīga. Ja nevalstiskajai organizācijai nepieciešams iegādāties biroja tehniku biežāk, tā to finansē no saviem līdzekļiem. Noteikumi Nr.1524 papildināti ar 182.8 un 182.9 punktu, kas paredz atbalstu institūcijai, kura uztur zinātnisko pētījumu datubāzi. Šis nav jauns atbalsta veids. 2020. gadā, izsakot jaunā redakcijā noteikumu Nr.1524 4.2. apakšnodaļu, tajā netika iekļauts šis atbalsta veids, jo finansējums tam tika rasts no cita atbalsta pasākuma, tomēr 2021. gadā šo atbalstu ir paredzēts piešķirt no 4.2. apakšnodaļā minētā finansējuma.Noteikumu Nr.1524 217.2. apakšpunktā ietverta atsauce uz 222. punktu, paredzot, ka arī šajā punktā minētajam pretendentam atbalsts pienākas par dalību vienā atbalsta veidā.Noteikumu Nr.1524 225.2 punktā paredzēts atsevišķs finansējums nacionālās pārtikas kvalitātes shēmas un bioloģiskās lauksaimniecības shēmas veicināšanai. Tāpēc arī noteikumu Nr.1524 225.3 punkts sadalīts divos apakšpunktos: 225.31. apakšpunkts, tāpat kā līdz šim, paredz, ka atbalstu piešķir biedrībai, kas apvieno mazos un vidējos uzņēmumus pārtikas jomā, bet 225.32. apakšpunkts paredz atbalstu biedrībai, kas apvieno bioloģiskās lauksaimniecības sistēmā strādājošos lauksaimniekus. Šāds sadalījums noteikts, lai efektīvāk noritētu bioloģiskās lauksaimniecības shēmas veicināšanas pasākumi. Attiecīgi precizēts noteikumu 225.4 un 225.6 punkts. Noteikumi Nr. 1524 papildināti ar 6.1 nodaļu, kurā paredzēts atbalsts lauksaimniecības nozares profesionālās izglītības programmu pilnveidošanai, lai lauksaimniecības nozares profesionālās izglītības pedagogi būtu informēti par lauksaimniecības nozares aktualitātēm (tostarp par dažādu pētījumu un demonstrējumu rezultātiem), ieviestu vienotus izglītības standartus, izmantotu savā darbā jaunākās datorprogrammas, kā arī prastu sagatavot un sagatavotu mācību un metodisko literatūru. Tā kā šāds atbalsts paaugstinās lauksaimniecības nozares profesionālo izglītības programmu pedagogu kompetenci, ieguvēji būs lauksaimniecības nozares profesionālo izglītības programmu skolēni un lauksaimniecības nozare kopumā. Arī darbības programmas “Izaugsme un nodarbinātība” 8.5.3. specifiskā atbalsta mērķa “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” atbalsta pasākumos ir paredzēts atbalsts profesionālās izglītības iestādēm. Tomēr šie pasākumi ietver profesionālo izglītību kopumā un nav vērsti tieši uz lauksaimniecības nozari. Piemēram, profesionālās kompetences paaugstināšanai ir paredzēti tādu kompetenču paaugstināšana kā uzņēmējspējas, finanšu pratība, līdera spējas, radošums, prasmes darbam ar izglītojamajiem, kam ir dažāds spēju un prasmju līmenis. Savukārt noteikumu Nr. 1524 6.1 nodaļā noteiktie atbalsta pasākumi ir paredzēti tikai lauksaimniecības nozares profesionālās izglītības iestādēm un saistīti tikai ar lauksaimniecības jomas kompetencēm. Tādējādi tie būs specifiski pasākumi, kas skar tikai šo nozari, – specifiska apmācība par lauksaimniecības nozares jaunumiem, aptverot augkopības, lopkopības un lauksaimniecības mehanizācijas jomas, lai šo darbību rezultātā būtu iespējams izstrādāt vienotus izglītības standartus; specifisku datorprogrammu apguve (piemēram, mēslošanas plāna, dzīvnieku barības devu un piena pārraudzības analīžu programmas), kā arī šo specifisko datorprogrammu iegāde, mācību braucieni ar mērķi apgūt jaunākos praktiskos risinājumus saimniecībās, specifisku mācību materiālu sagatavošana, izdošana un publicēšana (piemēram, mācību grāmata augkopības jomā, mācību video sagatavošana par augu aizsardzības līdzekļiem, digitālas platformas izveide ar dažādiem digitāliem mācību materiāliem un rīkiem lauksaimniecības nozarē). Ņemot vērā iepriekš minēto, atbalsta pretendents projekta līmenī nodrošinās atbalsta pasākuma demarkāciju ar darbības programmas “Izaugsme un nodarbinātība” 8.5.3. specifiskā atbalsta mērķa “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” atbalsta pasākumiem, un nepastāv risks, ka atbalstāmie pasākumi varētu dublēties.Noteikumi Nr.1524 papildināti ar 253. punktu, paredzot, ka lopkopības, tehniskā atbalsta un pārtikas kvalitātes shēmu atbalsta pasākumā atbalsta pretendents var saņemt atbalstu, ja pretendents 2019. gada 31. decembrī nebija nonācis grūtībās, bet ir nonācis grūtībās no 2020. gada 1. janvāra līdz 2021. gada 30. jūnijam. Šī norma attiecas tikai uz atbalsta pretendentiem un neskar personas, kas jau ir saņēmušas valsts atbalstu 2020.gadā. Atbalsta pretendenti 2021. gadā pieteiksies uz valsts atbalstu tikai pēc noteikumu projekta spēkā stāšanās.Noteikumu Nr. 1524 52.3 pielikums precizēts, paredzot, ka atbalsta pretendents norāda lēmuma, nevis līguma numuru, jo līgums ar pretendentu netiek slēgts.Minētie grozījumi noteikumos Nr. 1524 ļaus plānveidā izmantot valsts atbalstam piešķirtos finanšu līdzekļus 2021. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014. gada 30. septembra noteikumiem Nr. 599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā”.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, aptuveni 15 šķirnes lauksaimniecības dzīvnieku audzētāju biedrības un krustojuma cūku audzētāju organizācijas.Zinātniskās iestādes (Latvijas Lauksaimniecības universitāte, Agroresursu un ekonomikas institūts, Dārzkopības institūts, Nacionālais Botāniskais dārzs Latvijas Valsts mežzinātnes institūts “Silava”, Latvijas Zinātņu akadēmijas Lauksaimniecības un meža zinātņu nodaļa).Lauksaimnieku nevalstiskās organizācijas. Latvijas Lauku konsultāciju un izglītības centrs; lauksaimniecības nozares profesionālās izglītības pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 720 490 | 0 | 8 720 490 | 0 | 8 720 490 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 720 490 | 0 | 8 720 490 | 0 | 8 720 490 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 720 490 | 0 | 8 720 490 | 0 | 8 720 490 | 0 | 0 |
| 2.1. valsts pamatbudžets | 8 720 490 | 0 | 8 720 490 | 0 | 8 720 490 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā 2021. gadam paredzētais finansējums ir 23 720 490*euro*,no kuriem noteikumos Nr. 1524 paredzēto pasākumu finansēšanai novirzīti 8 720 490 *euro*, bet pārējais finansējums paredzēts valsts atbalstam vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai (9 000 000 *euro*), lauksaimniecībā izmantojamiem zinātnes pētījumiem un lauksaimniecības zinātnisko institūciju materiāli tehniskās bāzes pilnveidošanai (3 000 000 *euro*) un ienākumu atbalstam mazajiem ražojošajiem lauksaimniekiem (3 000 000 *euro*).Saskaņā ar likumu “Par vidēja termiņa budžeta ietvaru 2021., 2022. un 2023. gadam” Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” 2022. un 2023. gadam ir ieplānots finansējums 8 720 490 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts Zemkopības ministrijas budžeta apakšprogrammā 21.01.00 “Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2021. gadā ir paredzēts 8 720 490 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (Eiropas Savienības Oficiālais Vēstnesis, 2013. gada 20. decembris, Nr. L347) (turpmāk – regula Nr. 1307/2013);Komisijas 2013. gada 18. decembra Regula (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1407/2013);Komisijas 2013. gada 18. decembra Regula (EK) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1408/2013);Komisijas 2014. gada 25. jūnija Regula (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu Eiropas Savienības Oficiālais Vēstnesis, 2014.gada 1.jūlijs, Nr. L 193) (turpmāk – regula Nr. 702/2014) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1307/2013;Regula Nr. 1407/2013;Regula Nr. 1408/2013;Regula Nr. 702/2014 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1307/2013 9. panta 1. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1307/2013 9. panta 2. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.Regulas 1307/2013 9. panta 2. punkta trešajā daļā minētie nosacījumi attiecībā uz dzīvnieku ģenētiskajiem resursiem Latvijā ir piemērojami, tomēr atbalsta pretendentam nav nepieciešams iesniegt papildu dokumentus, jo pierādījums aktīvā lauksaimnieka statusam ir tas, ka dzīvnieks ir reģistrēts Lauksaimniecības datu centra dzīvnieku reģistrā. |
| Regulas Nr. 1307/2013 9. panta 3. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.Izvērtējot regulas Nr. 1307/2013 9.panta 3. punktu, secināts, ka šo punktu attiecībā uz lauksaimniecības dzīvnieku ģenētisko resursu atbalsta pasākumu nav nepieciešams piemērot, jo atbalstu piešķir par visiem dzīvniekiem, kas atbilst lauksaimniecības dzīvnieku ģenētisko resursu saglabāšanas kritērijiem, nepiemērojot nekādus papildu nosacījumus. |
| Regulas Nr. 1307/2013 9. panta 3.a punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.Izvērtējot regulas Nr. 1307/2013 9.panta 3.a punktum secināts, ka šo punktu attiecībā uz lauksaimniecības dzīvnieku ģenētisko resursu atbalsta pasākumu nav nepieciešams piemērot, jo atbalstu piešķir par visiem dzīvniekiem, kas atbilst lauksaimniecības dzīvnieku ģenētisko resursu saglabāšanas kritērijiem, nepiemērojot nekādus papildu nosacījumus. |
| Regulas Nr. 1307/2013 9. panta 4. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1307/2013 9. panta 5. punkts | Noteikumu projekta 14. punkts | Prasības attiecas uz Eiropas Komisiju. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1307/2013 9. panta 6. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā.Attiecībā uz dzīvnieku ģenētiskajiem resursiem nav plānots pieņemt papildus lēmumus un ziņot Eiropas Komisijai. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1307/2013 9. panta 7. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā.Attiecībā uz dzīvnieku ģenētiskajiem resursiem nav plānots pieņemt papildus lēmumus un ziņot Eiropas Komisijai. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1307/2013 9. panta 8. punkts | Noteikumu projekta 14. punkts | Regulas Nr. 1307/2013 prasības tiek ieviestas pilnībā.Attiecībā uz dzīvnieku ģenētiskajiem resursiem nav plānots pieņemt papildus lēmumus un ziņot Eiropas Komisijai. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 7. panta 4. punkts | Noteikumu projekta 5. punkts | Regulas Nr. 1407/2013 tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1407/2013 8. pants | Noteikumu projekta 5. punkts | Regulas Nr. 1407/2013 tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1408/2013 7. panta 4. punkts | Noteikumu projekta 5. punkts | Regulas Nr. 1408/2013 tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 1408/2013 8. pants | Noteikumu projekta 5. punkts | Regulas Nr. 1408/2013 tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 1. panta 6.punkta “c” apakšpunkts | Noteikumu projekta 29. punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 24. panta 2.punkts | Noteikumu projekta 25. punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 24. panta 4.punkts | Noteikumu projekta 25. punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 24. panta 5.punkta “a” apakšpunkts | Noteikumu projekta 25. punkts | Regulas Nr. 702/2004 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 18.12.2019. ievietota tīmekļvietnē www.zm.gov.lv. Noteikumu projekts 18.12.2020. nosūtīts elektroniskai saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija”, „Lauksaimniecības statūtsabiedrību asociācija”, „Latvijas Bioloģiskās lauksaimniecības asociācija”, „Latvijas Jauno zemnieku klubs”, „Latvijas Zemnieku federācija” un „Lauksaimnieku apvienība”, šķirnes lauksaimniecības dzīvnieku audzētāju biedrībām un krustojuma cūku audzētāju organizācijām, Agroresursu un ekonomikas institūtam un Latvijas Pārtikas uzņēmumu federācijai. |
| 2. | Sabiedrības līdzdalība projekta izstrādē | Saņemti komentāri no biedrībām „Lauksaimnieku organizāciju sadarbības padome” un „Lauksaimnieku apvienība” par to, ka nepieciešams nodrošināt DNS analīžu rezultātu nonākšanu Lauksaimniecības datu centrā. Saņemts iebildums no biedrības „Lauksaimnieku apvienība” par to, ka noteikumu projekts paredz turpmāk valsts atbalstu par eksterjera lineārās vērtēšanas pakalpojumu piešķirt tikai par piena šķirņu un piena šķirņu krustojum govīm, kurām vienas piena šķirņu grupas asinība sasniedz vismaz 75 procentus.  |
| 3. | Sabiedrības līdzdalības rezultāti | Tā kā pašlaik visi valsts zinātniskajā institūtā BIOR veikto DNS analīžu rezultāti tiek nosūtīti uz Lauksaimniecības datu centru, noteikumu projektā nav iekļauts papildu regulējums. Ja nepieciešams, šādu regulējumu iespējams iekļaut ciltsdarba jomu regulējos normatīvajos aktos.Lai valsts atbalsts tiktu izmantots efektīvi, noteikumu projektā saglabāta prasība par minimālo piena šķirņu govju asinības procentu, saņemot valsts apmaksātu eksterjera lineārās vērtēšanas pakalpojumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs K. Gerhards

Ozoliņa 67027301

Ligija.Ozolina@zm.gov.lv